ཡིན་ནའང་།བོད་ཀྱི་རྩོམ་རིག་ནི་བོད་ཀྱི་གློག་བརྙན་དང་འདྲ་བོ་འདུགཁྱོད་ཀྱི་སེམས་སུ་དྲན་ཐུབ་པ་དེ་བརྙན་རུས་ཀྱི་ངོས་ནས་འཆར་ཐུབ་པའི་ངེས་པ་མེད་ལ།ཁྱོད་ཀྱི་ནང་སེམས་སུ་དྲག་ཏུ་འཕྱོ་བའི་ཚོར་བའི་འཇིག་རྟེན་དང་རིག་པའི་རྩེད་འཇོ་དེ་དག་ཡི་གེའི་ལམ་ནས་ཇི་བཞིན་དུ་མངོན་ཐུབ་པའི་ངེས་པ་ཡང་མི་འདུགདེ་ནི་ངས་བོད་སྐད་ནི་སྐད་ཆ་མཐའ་དག་ལས་མཚོན་ཐབས་ཆེས་ཞན་པ་དེ་རེད་ཅེས་པ་མིན།ནང་བསྟན་མཚན་ཉིད་རིག་པའི་གླེགས་བམ་ཁྲི་ཕྲག་དུ་མ་བོད་སྐད་བོད་ཡིག་གི་ལམ་ནས་ད་གཟོད་གནས་ཐུབ་པ་བྱུང་ཡོད།དེ་ལྟ་བུའི་སྐད་ཡིག་ཅིག་ནི་མཚོན་ཐབས་ཞན་པའི་སྐད་ཡིག་ཅིག་ཡིན་མི་སྲིད།ཡིན་ནའང་ང་ཚོར་རྩོམ་རིག་སྒྱུ་རྩལ་གྱི་སྲོལ་རྒྱུན་ཡག་པོ་མེད་པ་དང་།དེ་ལས་ལྷག་པ་ནི་ང་ཚོར་ལག་རྩལ་བཞིན་གྱི་རྨང་གཞི་བརྟན་པོ་ཞིག་མི་འདུགདེ་བས།ལྷུག་རྩོམ་འབྲི་མཁན་ཉུང་བ་དང་སྙན་ངག་འབྲི་མཁན་མང་བ་ནི་རྩ་བ་བོར་ནས་ཡལ་ཀར་འཇུས་པ་དང་འདྲ།